ՏԵՂԵԿԱՆՔ - ՀԻՄՆԱՎՈՐՈՒՄ
02-003-0207-0058 ԾԱԾԿԱԳՐՈՎ 1,2514 ՀԱ ՄԱԿԵՐԵՍՈՎ ՀՈՂԱՄԱՍԻ ԳՈՐԾԱՌՆԱԿԱՆ ՆՇԱՆԱԿՈՒԹՅԱՆ ՓՈՓՈԽՈՒԹՅՈՒՆԸ ՀԱՍՏԱՏԵԼՈՒ ՎԵՐԱԲԵՐՅԱԼ
 
Թալին համայնքի ավագանու քննարկմանը ներկայացվող  որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 29-րդ կետով  սահմանված  կարգավորումների համատեքստում, հիմք ընդունելով   ՀՀ Արագածոտնի մարզպետի 2026 թվականի սեպտեմբերի 18-ի թիվ 01/5․1/06010-2026 գրությունը ։
Իրավական ակտի ընդունման նպատակը և կարգավորման անհրաժեշտությունը.	
Նախագծով  նախատեսվում է hաստատել համայնքային սեփականություն հանդիսացող 02-003-0207-0058 ծածկագրով 1,2514 հա մակերեսով հողամասի գործառնական նշանակության փոփոխությունը՝ գյուղատնտեսական նպատակային նշանակության արոտավայր գործառնական նշանակության հողերից, գյուղատնտեսական նպատակային նշանակության վարելահող գործառնական նշանակության հողերի, հողամասի վարձակալության պայմանագրում համապատասխան փոփոխություն կատարելու և հողամասը մելորացման արդյունքում մշակելու  նպատակով։  
Ելնելով վերոգրյալից, համայնքի ավագանու քննարկմանն է ներկայացվում 02-003-0207-0058 ծածկագրով 1,2514 հա մակերեսով հողամասի գործառնական նշանակության փոփոխությունը հաստատելու   վերաբերյալ  ավագանու որոշման նախագիծը։ 
Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.	
Ավագանու որոշման նախագծի ընդունումն առաջացնում է համայնքի ղեկավարի կողմից   այլ  իրավական ակտերի ընդունման  անհրաժեշտություն։
Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.	
Ավագանու որոշման նախագծի ընդունման կապակցությամբ համայնքի բյուջեում եկամուտների և ծախսերի ավելացման կամ նվազեցման չի նախատեսվում։
Նախագծով առաջարկվող կարգավորումների բնույթն ու նպատակը.	
Նախագիծը կրում է անհատական  բնույթ և վերաբերում է միայն դրանում նշված հողամասին։ 
Իրավական ակտի կիրառման դեպքում ակնկալվող արդյունքը.	
Նախագծի ընդունման արդյունքում հնարավոր է դառնում հողամասի վարձակալության պայմանագրում համապատասխան փոփոխություն կատարելը և հողամասը մելորացման արդյունքում մշակելը ։

